محمد علی جوہر

محمد علی جوہر (10 دسمبر 1878ء - 4 جنوری 1931ء) ایک تحریک آزادی کے کارکن، انڈین نیشنل کانگریس کے ممتاز رکن، صحافی اور شاعر تھے۔ وہ تحریک خلافت کے سرکردہ شخصیت اور جامعہ ملیہ اسلامیہ کے بانیوں میں سے ایک تھے۔ 

 ابتدائی زندگی 
وہ ریاست رام پور میں پیدا ہوئے۔ دو سال کے تھے کہ والد کا انتقال ہو گیا۔ والدہ، آبادی بانو بیگم، مذہبی خصوصیات کا مرقع تھیں، اس لیے بچپن ہی سے تعلیمات اسلامی سے گہرا شغف تھا۔ ابتدائی تعلیم رام پور اور بریلی میں پائی۔ اعلٰی تعلیم کے لیے علی گڑھ چلے گئے۔ بی اے کا امتحان اس شاندار کامیابی سے پاس کیا کہ آلہ آباد یونیورسٹی میں اول آئے۔ آئی سی ایس کی تکمیل آکسفورڈ یونیورسٹی میں کی۔ واپسی پر رام پور اور بڑودہ کی ریاستوں میں ملازمت کی۔

 صحافت 
جلد ہی ملازمت سے دل بھر گیا۔ اور کلکتہ جا کر انگریزی اخبار کامریڈ جاری کیا۔ مولانا کی لاجواب انشاء پردازی اور ذہانت طبع کی بدولت نہ صرف ہندوستان بلکہ بیرون ہند بھی کامریڈ بڑے شوق سے پڑھا جاتا جاتا تھا۔

انگریزی زبان پر عبور کے علاوہ مولانا کی اردو دانی بھی مسلم تھی۔ انھوں نے ایک اردو روزنامہ ہمدرد بھی جاری کیا جو بے باکی اور بے خوفی کے ساتھ اظہار خیال کا کامیاب نمونہ تھا۔

 جد و جہد آزدی 
جدوجہد آزادی میں سرگرم حصہ لینے کے جرم میں مولانا کی زندگی کا کافی حصہ قید و بند میں بسر ہوا۔ تحریک عدم تعاون کی پاداش میں کئی سال جیل میں رہے۔ 1919ء کی تحریک خلافت کے بانی آپ ہی تھے۔ تحریک ترک موالات میں گاندھی جی کے برابر شریک تھے۔ جامعہ ملیہ اسلامیہ، دہلی آپ ہی کی کوششوں سے قائم ہوئی۔

 وفات اور تدفین 
تصغیر|یروشلم میں محمد علی جوہر کا مقبرہ۔
آپ جنوری 1931ء میں گول میز کانفرنس میں شرکت کی غرض سے انگلستان گئے۔ یہاں آپ نے آزادیء وطن کا مطالبہ کرتے ہوئے فرمایا کہ اگر تم انگریز میرے ملک کو آزاد نہ کرو گے تو میں واپس نہیں جاؤں گا اور تمھیں میری قبر بھی یہیں بنانا ہوگی۔ اس کے کچھ عرصہ بعد آپ نے لندن میں انتقال فرمایا۔ تدفین کی غرض سے نعش بیت المقدس لے جائی گئی۔

 شاعری 
مولانا کو اردو شعر و ادب سے بھی دلی شغف تھا۔ بے شمار غزلیں اور نظمیں لکھیں جو مجاہدانہ رنگ سے بھرپور ہیں۔ مثلاً:

ان کا یہ شعر بھی کافی مشہور ہے:

 حوالہ جات 

 بیرونی روابط 
 مولانا محمد علی جوہر،حیات و خدمات

زمرہ:1878ء کی پیدائشیں
زمرہ:1931ء کی وفیات
زمرہ:اتر پردیش سے آزادی ہند کے فعالیت پسند
زمرہ:اتر پردیش کے صحافی
زمرہ:اردو مترجمین قرآن
زمرہ:انڈین نیشنل کانگریس کے صدور
زمرہ:برطانوی ہند کے قیدی اور زیر حراست افراد
زمرہ:بیسویں صدی کے بھارتی صحافی
زمرہ:بھارتی اسکولوں و کالجوں کے بانیان
زمرہ:بھارتی مدیر
زمرہ:بھارتی مرد شعرا
زمرہ:بھارتی مرد صحافی
زمرہ:بھارتی مسلم شخصیات
زمرہ:تحریک پاکستان
زمرہ:تحریک پاکستان کے قائدین
زمرہ:جامعہ ملیہ اسلامیہ
زمرہ:خلافت تحریک
زمرہ:رام پور، اتر پردیش کی شخصیات
زمرہ:روہیل کھنڈ
زمرہ:لنکن کالج، اوکسفرڈ کے فضلا
زمرہ:ہندوستانی سیاستدان
زمرہ:ہندوستانی صحافی
زمرہ:جامعہ علی گڑھ کے فضلا
زمرہ:ضلع بجنور کی شخصیات
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے ہندوستانی مسلمان
زمرہ:کاکازئی شخصیات